Case ID: 1040964
Sentence 36: Halbuki, məhkəmə 14 mart 2017-ci il tarixli “Elektron vergi hesab fakturalarının tətbiqi, uçotu və istifadəsi” Qaydalarının təsdiq edilməsi haqqında Nazirlər Kabinetinin 89 saylı Qərarına istinad etməli idi. Apellyasiya məhkəməsi qətnaməsini onunla əsaslandırmışdır ki, tərəflər arasında bağlanmış müqavilənin şərtlərindən göründüyü kimi, müqavilə hüquqi təbiətinə görə podrat müqaviləsi olmaqla, müqavilə şərtlərinə əsasən İcraçı 14 fevral tarixində “28 Mail” və “Gənclik Mail” ərazisində yerləşən “İdeal” mağazalarının reklam işlərini Sifarişçi ilə razılaşdırılmış digər reklam işlərini icra etməli idi. Görüləcək işlərin dairəsi müqavilədə dəqiq müəyyən edilmədiyi üçün müqavilənin 2.1-ci bəndinin tələbinə görə, sifarişçi, icraçıya sifarişin icrası ilə bağlı yazılı göstəriş və təlimat verməli idi. Lakin işin materiallarından sifarişçi tərəfindən tərəflər arasında bağlanmış müqavilənin 2.1-ci bəndinəd nəzərdə tutulmuş görüləcək işlərlə bağlı yazılı göstəriş və təlimat verməsi müəyyən edilmir.